24PES-266

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Leticia San Martín Rodríguez andreak, Legebiltzarreko Erregelamenduan ezartzen denaren babesean, honako galdera hau aurkezten du, Nafarroako Gobernuak idatziz erantzun dezan:

Bularreko minbiziaren detekzio goiztiarreko Nafarroako programari buruzko zenbait adierazle jasotzen ditu Nafarroako Osasun Publikoaren eta Lan Osasunaren Institutuaren jardueren oroitidazkiak: tumoreen % 1 fase goiztiarrean (Tis, T1ab) eta gongoil-inbasiorik gabeko tumoreen ehunekoa (inbaditzaileen gainean).

Honako hauek dira bi adierazle horietarako 2022ko oroitidazkian ematen diren datuak: tumoreen % 26,04 fase goiztiarrean eta tumoreen % 74,13 gongoil-inbasiorik gabe. 2021ean, % 23,68 eta % 63,83; 2020an, % 24,34 eta % 65,56; 2019an, % 48,95 eta % 64,44, eta 2018an % 49,23 eta % 87,65.

Osasun Departamentuak zer justifikazio aurkitzen dio fase goiztiarrean detektatutako tumoreen ehunekoa jaitsi izanari 2018tik (% 49,23) 2022ra (% 26,04)?

Iruñean, 2024ko maiatzaren 25ean

Foru parlamentaria: Leticia San Martín Rodríguez